# Super Mario Bros.: Peach-Hime kyushutsu dai sakusen!

Super Mario Bros.: Peach-Hime Kyushutsu Dai Sakusen! (traducció: Super Mario Bros.: La gran missió per a rescatar la princesa Peach!) és una pel·lícula d'anime japonesa editada directament en VHS i estrenada el 20 de juliol de 1986. Amb una durada de 60 minuts, és la primera adaptació cinematogràfica de la sèrie de videojocs Super Mario Bros. És també una de les dues primeres pel·lícules d'animació basades en un videojoc.
La trama gira al voltant dels personatges de Mario i Luigi, que han de rescatar a la princesa Peach de Bowser.

## Banda sonora

La banda sonora de la pel·lícula va ser escrita per Toshiyuki Kimori. Inclou les cançons:
* "Doki-Doki Do It!" de Mirai Douji
* "Doki-Doki Do It!" (Versió Rock'n Roll) de Mirai Douji
* "Adieu My Love" (アデュー・マイラブ, Adyū Mai Rabu) de Mami Yamase
* "Crystal Ball" (水晶玉, Suishō Tama) de Mami Yamase
La pel·lícula utilitza música i efectes de so del videojoc Super Mario Bros. Es va publicar un LP amb la música de la banda sonora.

## Producció i llançament

El 1986, Mario ja era popular al Japó, per la qual cosa Grouper Productions va col·laborar amb Nintendo per produir una pel·lícula d'anime. Per anunciar la pel·lícula, van llançar targetes telefòniques de Mario, rellotges, recipients d'arròs, fideus de ramen, un manga, un llibre d'art, tres llibres d'endevinalles, un llibre d'imatges i una banda sonora original publicada en vinil i casset.
El 20 de juliol de 1986, la pel·lícula es va estrenar als cinemes de tot el Japó. VAP Video més tard va llançar la pel·lícula al mercat minorista en VHS i Betamax al Japó, sense llançaments internacionals ni en DVD o Blu-ray.

## Llegat

La pel·lícula és una de les dues primeres basades en un videojoc, juntament amb Running Boy: Star Soldier's Secret, estrenada el mateix dia. És anterior a la pel·lícula d'acció real de Super Mario Bros. en set anys.
És el primer anime isekai que implica un món virtual de videojocs, i el primer anime isekai que implica que el protagonista queda atrapat en el món virtual d'un videojoc. Com que implica que Mario juga a un videojoc que cobra vida, és un antecedent del subgènere atrapat en un videojoc dels anime isekai.

### Restauració

El juliol de 2021, Carnivol va llançar una versió de la pel·lícula de 16 mm a YouTube, i va anunciar que el grup de restauració de fans Kineko Video la restauraria en 4K, sent finalment llançada el 16 d'abril de 2022.

## Referències

* ↑ Muñoz, José David. «El rarísimo anime de Mario Bros de 1986 ha sido restaurado en 4K y ya puedes verlo gratis». Hobby Consolas, 19-04-2022. [Consulta: 27 març 2023].
* ↑ «Diehard Fans Have Completely Remastered A Forgotten Mario Movie In 4K». Kotaku, 19-04-2022. [Consulta: 27 març 2023].
* ↑ «Super Mario Bros. at 35: A Look Back at the Series' Anime Legacy». CBR.com, 12-04-2020 [Consulta: 4 octubre 2020].
* ↑ Kimori, Toshiyuki. «Super Mario Bros.: The Great Mission to Rescue Princess Peach!» (en anglès). Discogs. Arxivat de l'original el 18 abril 2022. [Consulta: 18 abril 2022].
* ↑ , 19-04-2012.
* ↑ Innes, Ruby. «Diehard Fans Have Completely Remastered A Forgotten Mario Movie In 4K». Kotaku Australia, 19-04-2022. Arxivat de l'original el 10 maig 2022. [Consulta: 10 maig 2022].
* ↑ Guinness World Records 2016: Gamer's Edition. Guinness World Records, 2015, p. 155. ISBN 978-1910561096.
* ↑ «The Mike Toole Show Old School Isekai». Anime News Network, 21-01-2019. Arxivat de l'original el 12 maig 2019. [Consulta: 29 abril 2021].
* ↑ Plunkett, Luke «1986's Super Mario Bros. Movie Is Being Painstakingly Restored, Now In 4K». , 20-07-2021 [Consulta: 18 abril 2022].
* ↑ Tagliaferri, Simone «Super Mario Bros.: in restauro in 4K il film animato del 1986». , 21-07-2021 [Consulta: 18 abril 2022].
* ↑ Reeve, Justin «Fans Restore Legendary Super Mario Bros. Animated Film From 1986». , 18-04-2022 [Consulta: 18 abril 2022].
* ↑ Fingas, Jon «Nintendo's Super Mario anime has been remastered in 4K to confuse a new generation». , 18-04-2022 [Consulta: 18 abril 2022].